turjo4nis/wikipedia-bn-dump-20250701 huggingface dataset:
রাগিনী এমএমএস: রিটার্নস

রাগিনী এমএমএস: রিটার্নস হচ্ছে একটি ভারতীয় প্রেমময়-ভয়ঙ্কর ওয়েব সিরিজ, যেটি আল্ট বালাজী দ্বারা প্রযোজিত এবং বণ্টিত। এই সিরিজটি হচ্ছে রাগিনী এমএমএসের ৩য় কিস্তি। এর পূর্বে এই ধারাবাহিকের রাগিনী এমএমএস (২০১১) এবং রাগিনী এমএমএস ২ (২০১৬) মুক্তি পেয়েছে। এই সিরিজটিতে কারিশমা শর্মা, রিয়া সেন, সিদ্ধার্থ গুপ্তা এবং নিশান্ত সিং মালকানি অভিনয় করেছেন। এই সিরিজটি ২০১৭ সালের ১৯ অক্টোবর হতে আল্ট বালাজীতে প্রচারিত হচ্ছে।

কাহিনী
এই সিরিজের গল্পটি সিমরন (রিয়া সেন) এবং রাগিনী (কারিশমা শর্মা) নামে দুই চরিত্রের জীবনকে ঘিরে গড়ে উঠেছে। অদ্ভুত ভূত, যা এই দুই চরিত্র একটি অমানব কলেজে প্রত্যক্ষ করে তা-ই হচ্ছে এই কাহিনীর মূল। যার সাথে রয়েছে একটি কলঙ্কিত এমএমএস সিডি, যার মধ্যে রয়েছে রোমাঞ্চকর রহস্য এবং অদ্ভুত গোপন রহস্য। এটি তাদের চারপাশে বিদ্যমান অদ্ভুত শক্তির বিরুদ্ধে শক্তি প্রদান করে।

অভিনয়ে
 কারিশমা শর্মা – রাগিনী
 সিদ্ধার্থ গুপ্তা – রাহুল
 রিয়া সেন – সিমরন
 নিশান্ত সিং মালকানি – রাজ
 দিলনাজ ইরানি – কবিতা
 হর্ষ এ. সিং – অধ্যক্ষ রজত কাপুর
 এ. আর. রামা – চৌকিদার রাজু

পর্বসমূহ

তথ্যসূত্র

বহিঃসংযোগ
আল্ট বালাজীর ওয়েবসাইট

ভারতীয় ওয়েব ধারাবাহিক
২০১৭-এ অভিষিক্ত ওয়েব ধারাবাহিক
হিন্দি ভাষার ওয়েব ধারাবাহিক
আল্ট বালাজীর মৌলিক অনুষ্ঠান
রুচা হাসাবনিস

রুচা হাসাবনিস ( হচ্ছেন একজন সাবেক ভারতীয় টেলিভিশন অভিনেত্রী। হাসাননিস মারাঠি ধারাবাহিক চার চৌঘির মাধ্যমে অভিনয় জগতে পদার্পণ করেন, যেখানে তিনি দেবিকা চরিত্রে অভিনয় করেছেন। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়াইয় "রাশি জিগর মোদী" চরিত্রে অভিনয়ের মাধ্যমে অধিক জনপ্রিয়তা অর্জন করেছেন।

ব্যক্তিগত জীবন
হাসাবনিস ২০১৫ সালের ২৬ জানুয়ারি রাহুল জাগদালের সাথে বিবাহ বন্ধনে আবদ্ধ হন।

টেলিভিশন

তথ্যসূত্র

বহিঃসংযোগ

 
 

জীবিত ব্যক্তি
১৯৮৮-এ জন্ম
ভারতীয় ধারাবাহিক নাটকের অভিনেত্রী
২১শ শতাব্দীর ভারতীয় অভিনেত্রী
মুম্বইয়ের অভিনেত্রী
ভারতীয় টেলিভিশন অভিনেত্রী
কবীর (চলচ্চিত্র)

কবীর ২০১৮ সালে বাংলা ভাষার ভারতীয় অ্যাকশন থ্রিলার চলচ্চিত্র। এটি পরিচালনা করছেন অনিকেত চট্টোপাধ্যায়। প্রযোজনা করছেন অভিনেতা দেব। এই চলচ্চিত্রে দেবের বিপরীতে অভিনয় করছেন রুক্মিণী মৈত্র। এটি মুম্বাই শহরে জঙ্গিদের দ্বারা ঘটান ধারাবাহিক বিষ্ফোরন সংকান্ত ঘটনা নিয়ে। যা ২০১৮ সালের ১৩ই এপ্রিল পশ্চিমবঙ্গসহ ভারতের প্রেক্ষাগৃহে মুক্তি পায়।

অভিনয়ে 

 দেব  ডিএসপি আলতাফ কবির কাপুর (এসটিএফ অফিসার)/আবির চ্যাটার্জি হিসেবে
 ইয়াসমিন খাতুনের চরিত্রে রুক্মিণী মৈত্র
 প্রিয়াঙ্কা সরকার  দময়ন্তী পাটেকর (এসটিএফ অফিসার) চরিত্রে
 পারভেজ চরিত্রে শাতাফ ফিগার
 আশফাক চরিত্রে কৃষ্ণেন্দু দেওয়ানজি
 প্রদীপ মুখোপাধ্যায়
 ইমতিয়াজ চরিত্রে অর্ণ মুখোপাধ্যায়
 তমাল দা চরিত্রে কমলেশ্বর মুখোপাধ্যায়
 তন্ময় চরিত্রে অম্বরীশ ভট্টাচার্য
 ইন্ডিয়ান মুজাহিদিনের থার্ড-ইন-কমান্ড হিসেবে বরুন চন্দ , সৈয়দ আবদুল রহিম টুন্ডা
 সৃজিত মুখোপাধ্যায় (কমিও উপস্থিতি)
 স্থানীয় ডন হিসেবে জয় বদলানি

তথ্যসূত্র

বহিঃসংযোগ 
 

বাংলা ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
ভারতে সন্ত্রাসবাদ সম্পর্কে চলচ্চিত্র
২০১০-এর দশকের বাংলা ভাষার চলচ্চিত্র
অনিকেত চট্টোপাধ্যায় পরিচালিত চলচ্চিত্র
২০১৮-এর অ্যাকশন থ্রিলার চলচ্চিত্র
দেব এন্টারটেনমেন্ট ভেনচারের চলচ্চিত্র
ইন্দ্রদীপ দাশগুপ্ত সুরারোপিত চলচ্চিত্র
২০১৮-এর চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
পশ্চিমবঙ্গ পুলিশের কাল্পনিক চিত্রায়ণ
ফৌজদারহাট

ফৌজদারহাট হলো একটি স্থান যা চট্টগ্রাম শহর থেকে খুব একটা বেশি দূরে নয়। এটি অধিকাংশ সীতাকুণ্ড উপজেলার সলিমপুর ইউনিয়নের এবং অল্প কিছু অংশ ভাটিয়ারী ইউনিয়নের অন্তর্ভুক্ত । বর্তমানে এখানে একটি থানা করার প্রস্তাব বিবেচনাধীন রয়েছে। জাহাজ ভাঙ্গা শিল্প এলাকার জন্য ফৌজদারহাট এলাকার যথেষ্ট খ্যাতি রয়েছে। এবং তৎকালীন পূর্ব পাকিস্তান (এখন বাংলাদেশ) এর প্রথম ক্যাডেট কলেজ ফৌজদারহাটে যাত্রা শুরু করে এবং এর নাম দেওয়া হয় ফৌজদারহাট ক্যাডেট কলেজ। এছাড়া ফৌজদারহাটে রয়েছে একটি রেলওয়ে স্টেশন। ফৌজদারহাটে সুপরিচিত আরও দুটি হাই স্কুল ও একটি পাবলিক ইউনিভার্সিটি রয়েছে। ফৌজদারহাট শিল্প এলাকায় একটি আবাসিক এলাকা রয়েছে যা "সলিমপুর আবাসিক" নামে পরিচিত। এটি শিল্প এলাকা হাওয়ায় দূর দূরান্ত থেকে মানুষ এখানে কাজকর্ম খুঁজতে ছুটে আসে। এ ফৌজদারহাটে ছিল বাংলাদেশের সর্ব পুরনো চট্টগ্রাম জাহাজ ভাঙ্গার শিল্প। যা Chittagong Ship Breaking Yeard" নামে পরিচিত ছিল বর্তমানে এটি রাজা শিব ব্রেকিং ইয়ার্ড নামে খ্যাত। ফৌজদারহাট এলাকায় আরো ছিল জলিল টেক্সটাইল মিল লিমিটেড যা ২০০০ সালের দিকে বন্ধ হয়ে গিয়েছিল। বর্তমানে জলিল টেক্সটাইল নামে ওই এলাকা চিহ্নিত করা আছে এবং ওই নামে বাস স্টেশন আছে যা ফৌজদারহাট জংশন এর পাশেই।

শিক্ষা প্রতিষ্ঠান 
 মাধ্যমিক শিক্ষা প্রতিষ্ঠান
 ফৌজদারহাট কলেজিয়েট স্কুল।
 ফৌজদারহাট কে এম হাই স্কুল।
 ফৌজদারহাট পাবলিক স্কুল অ্যান্ড কলেজ।

 উচ্চ মাধ্যমিক শিক্ষা প্রতিষ্ঠান
 ফৌজদারহাট ক্যাডেট কলেজ।
 ফৌজদারহাট নার্সিং কলেজ‌।

সরকারি ইনস্টিটিউট
 ইনস্টিটিউট অব হেলথ টেকনোলজি।

গবেষণা কেন্দ্র 
 বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস‌।

উৎস 

সীতাকুণ্ড উপজেলা
চট্টগ্রামের উপশহর
জর্জ অ্যান্ডারসন

স্যার জর্জ অ্যান্ডারসন সিআইই, সিএসআই (১৫ মে ১৮৭৬ – ১৫ মে ১৯৪৩) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান এডুকেশনাল সার্ভিসে গুরুত্বপূর্ণ ভূমিকা রাখায় সন্মানজনক নাইটহুড খেতাবে ভূষিত হন।

জন্ম ও প্রাথমিক জীবন 
এডওয়ার্ড জন অ্যান্ডারসনের সন্তান জর্জ অ্যান্ডারসন ১৮৭৬ সালের ১৫ মে জন্মগ্রহণ করেন এবং প্রথমে উইনচেস্টার কলেজ ও পরে অক্সফোর্ড থেকে ১৮৯৯ সালে আধুনিক ইতিহাসে স্নাতক ডিগ্রি লাভ করেন।

কর্মজীবন 
ইস্টবোর্নের একটি স্কুলে সহকারী শিক্ষক হিসাবে কর্মজীবন শুরু করা স্যার জর্জ ১৯০৩ সাল থেকে ১৯০৮ সাল পর্যন্ত দক্ষিণ আফ্রিকার ট্রান্সভাল এডুকেশন ডিপার্টমেন্টে কর্মরত থাকার পর ১৯০৯ সালে ভারতে বদলি হয়ে আসেন এবং ১৯৩৬ সাল পর্যন্ত এখানকার বিভিন্ন প্রদেশের শিক্ষা বিভাগে গুরুত্বপূর্ণ পদে দায়িত্ব পালন করেন।

রচনাবলী 
শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
 এ শর্ট হিস্টরি অব দ্য ব্রিটিশ এম্পায়ার (ই. মার্সডেন সহযোগে) ১৯১২;
 ব্রিটিশ অ্যাডমিনিস্ট্রেশন ইন ইন্ডিয়া, ১৯১৩;
 দ্যা এক্সপানশন অব ব্রিটিশ ইন্ডিয়া (১৮১৮-১৮৫৮) (এম. সুডেবার সহযোগে) ১৯১৮;
 ক্রিস্টিয়ান এডুকেশন ইন ইন্ডিয়া (এইচ. হোয়াইটহেড সহযোগে), ১৯৩২।

আরও দেখুন 
 ইন্ডিয়ান এডুকেশনাল সার্ভিস।

টীকা

তথ্যসূত্র 
 Obituary, The Times, 17 May 1943.
Who Was Who.

বহিঃসংযোগ 
 স্যার জর্জ অ্যান্ডারসন - বাংলাপিডিয়া হতে সংকলিত নিবন্ধ।

১৮৭৬-এ জন্ম
১৯৪৩-এ মৃত্যু
নাইটস ব্যাচেলর
ঔপনিবেশিক ভারতে ব্রিটিশ ব্যক্তি
জেমস ড্রুমন্ড অ্যান্ডারসন

ড. জেমস ড্রুমন্ড অ্যান্ডারসন (১১ নভেম্বর ১৮৫২ – ২৪ নভেম্বর ১৯২০) হলেন একজন প্রখ্যাত গবেষক ও লেখক এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান সিভিল সার্ভিসে গুরুত্বপূর্ণ ভূমিকা রাখার পাশাপাশি এখানকার শিক্ষা ব্যবস্থা এবং অন্যান্য বিষয়াবলী নিয়ে বেশ কিছু গুরুত্বপূর্ণ পুস্তক রচনা করেছিলেন।

জন্ম ও প্রাথমিক জীবন 
ডা. জেমস অ্যান্ডারসন এম. ডি. ও এলেন গার্সটিনের সন্তান জেমস ড্রুমন্ড ১৮৫২ সালের ১১ নভেম্বর ভারতের কলকাতায় জন্মগ্রহণ করেন এবং ইংল্যান্ডের রাগবি শহরের চেলটেনহ্যাম কলেজ থেকে শিক্ষা লাভ করেন।

কর্মজীবন 
তিনি ১৮৭৫ সালে অ্যাসিস্টেন্ট ম্যাজেস্ট্রেট ও কালেক্টর পদে চাকুরিতে যোগ দিয়ে পরবর্তীতে ১৮৯৪ সালে ইন্ডিয়ান সিভিল সার্ভিসে যোগ দেন এবং ১৯০০ সালে এখান থেকে অবসর নিয়ে কেমব্রিজ বিশ্ববিদ্যালয়ে বাংলা ভাষা ও সাহিত্যে অধ্যাপনায় আত্মনিয়োগ করেন।

রচনাবলী 
শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
 এ কালেকশন অব কাছারী ফোকটেলস এন্ড রাইমস (১৮৯৫);
 এ শর্ট  ভোকাবোলারি অব দ্য আকা লেঙ্গুয়েজ (১৮৯৬);
 সাম চিটাগং প্রোভার্বস (১৮৯৭);
 দ্য পিপল অব ইন্ডিয়া (১৯১৩);
 এ ম্যানুয়েল অব দ্য বেঙ্গলি ল্যাঙ্গুয়েজ (১৯২০)।

আরও দেখুন 
 ইন্ডিয়ান সিভিল সার্ভিস।

তথ্যসূত্র

বহিঃসংযোগ 
 

১৮৫২-এ জন্ম
১৯২০-এ মৃত্যু
কেমব্রিজ বিশ্ববিদ্যালয়ের শিক্ষক
ব্রিটিশ ভারততত্ত্ববিদ
বৈজনাথ মন্দির

বৈজনাথ মন্দির ভারতের হিমাচল প্রদেশে কাংড়া জেলায়, অবস্থিত এবং এটি ১,০০০ বছরের চেয়েও পুরোনো। এই মন্দিরে প্রধানত শিবের পূজার্চনা হয়।

তথ্যসূত্র

হিমাচল প্রদেশের হিন্দু মন্দির
গোপালসমুদ্রম

গোপালসমুদ্রম হলো ভারতীয় রাজ্য তামিল নাড়ুর তিরুনেলবেলি জেলার একটি পঞ্চায়েত শহর। গোপালসমুদ্রম তমিরাবনি নদীর তীরে অবস্থিত। গোপালসমুদ্রম আম্বাসমুদ্রমের তালুকের মধ্যে পড়ে। রাজ্য নির্বাচনে এটি চেরান্মহাদেবী বিধানসভার অন্তর্গত এবং এটি লোকসভা নির্বাচনে তিরুনেলবেলি নির্বাচনকেন্দ্রের মধ্যে পড়ে। এছাড়াও এই গ্রামে একটি প্রাচীন শিব মন্দির, বিষ্ণু মন্দির এবং কিছু গণেশ মন্দির অবস্থিত।

জনসংখ্যার উপাত্ত
২০১১ সালের আদমশুমারি অনুযায়ী, গোপালসমুদ্রম শহরের সর্বমোট জনসংখ্যা ১০,৬৯৪
গোপালসমুদ্রমে ২,৮৯০টি পরিবার রয়েছে।
এখানে ৫,৩৩৮ জন পুরুষ (৫০%) এবং ৫৩৫৬ জন মহিলা (৫০%) আছে।
উপজাতির সংখ্যা ২,৫৯৩ (২৪%) মোট তালিকাভুক্ত জাতি ১৫ (০%)।
গোপালসমুদ্রমে সর্বমোট কর্মচারী আছে ৫,৪৭০ (৫১%) যার মধ্যে ৪,৪১০ জন নিয়মিত কর্মচারী এবং ১,০৬০ জন অনিয়মিত কর্মচারী।
গোপালসমুদ্রমের এখানে মোট বেকার কর্মচারী ৫,২২৪ জন (৪৯%)।
যেহেতু সর্বমোট জনসংখ্যা ১০,৬৯৪ জন, এর মধ্যে ৬ বছরের নিচের বয়সের বাচ্চাদের সংখ্যা ১,১১৪ যার মধ্যে ৫৯৭ জন পুরুষ ৫৪৭ জন মহিলা।
শহরে শিক্ষিত ব্যক্তির সংখ্যা ৮,২৬৯, যা জনসংখ্যার প্রায় ৭৭% যার মধ্যে পুরুষ ৪,৩৫৫ জন এবং মহিলা ৩,৯১৪।
গোপালসমুদ্রমের শিক্ষার হার ৭৭% যা জাতীয় গড় হার ৭৪.০৪% - এর থেকেও বেশি।
এখানের শহরে সর্বমোট নিরক্ষর ব্যক্তি ২,৪২৫ জন যা শহরের জনসংখ্যার ২৩% - এর কাছাকাছি আছে।

তথ্যসূত্র 

http://www.censusindia.gov.in

তিরুনেলভেলি জেলার শহরসমূহ
তামিলনাড়ুর শহর ও নগর
আসাফ আল-করনি

আসাফ আল-করনি (; জন্ম: ২ এপ্রিল, ১৯৮৪) হচ্ছেন সৌদি আরবের একজন ফুটবলার। তিনি সৌদি আরব জাতীয় ফুটবল দলে গোলরক্ষক হিসেবে খেলেন। তিনি সৌদি পেশাদার লিগে আল-ইতিহাদের হয়ে খেলেন। তিনি ২০০৭ সালের এশিয়া কাপে খেলছেন।

তথ্যসূত্র

বহিঃসংযোগ 
 

জীবিত ব্যক্তি
১৯৮৪-এ জন্ম
সৌদি ফুটবলার
সৌদি আরবের আন্তর্জাতিক ফুটবলার
২০০৭ এএফসি এশিয়া কাপের খেলোয়াড়
আল-ওয়েহদা ক্লাব (মক্কা) খেলোয়াড়
আল ইত্তিহাদ ক্লাবের (জেদ্দা) খেলোয়াড়
ফুটবল গোলরক্ষক
সৌদি প্রথম বিভাগ লিগের খেলোয়াড়
সৌদি পেশাদার লিগের খেলোয়াড়
২০০৭ এএফসি এশিয়ান কাপ খেলোয়াড়
পুরুষ ফুটবল গোলরক্ষক
বাংলাদেশের বাতিঘরের তালিকা

এটি বাংলাদেশের বাতিঘরসমূহের একটি তালিকা।

বাতিঘর

আরো দেখুন

 বাতিঘর এবং বাতিজাহাজের তালিকা

তথ্যসূত্র

বাতিঘরের তালিকা
বাংলাদেশের দর্শনীয় স্থানের তালিকা
বাংলাদেশের ভবন ও স্থাপনার তালিকা
বাংলাদেশের বাতিঘর
বাংলাদেশের পরিবহন সম্পর্কিত তালিকা
ইতু পূজা

ইতু পূজা বাংলার একটি লোকউৎসব। অগ্রহায়ণ মাসের প্রতি রবিবার ইহলোকে শস্যবৃদ্ধি কামনায় এবং পরলোকে মোক্ষ লাভের ইচ্ছায় ইতু বা ইঁয়তি পূজা করা হয়। কার্তিক সংক্রান্তিতে ইতু পূজার শুরু এবং অগ্রহায়ণ মাসের শেষে এই পূজার সমাপ্তি ঘটে।

নামকরণ 

ইতু শব্দটি মিতু অর্থাৎ মিত্র থেকে এসেছে। সুতরাং মিত্র>মিতু>ইতু। মিত্র শব্দের অর্থ সূর্য। কার্তিক মাসের সংক্রান্তিকে বিষ্ণুপদী সংক্রান্তি বলে। এই সংক্রান্তিতে সূর্য জ্যোতিষ শাস্ত্রমতে নীচরাশি তূলা হতে নিষ্ক্রান্ত হয়ে উচ্চাভিমুখী হয়ে বৃশ্চিক রাশিতে প্রবেশ করে এবং এই অবস্থানে সূর্যের নাম মিত্র। সেই থেকেই বাংলার ঘরে ঘরে ইতু পুজো শুরু হয়। সুতরাং ইতু পূজা মানে সূর্য পূজা। তবে, আচার্য সুকুমার সেন ইতু পুজোর ইতিহাসকে অন্য আঙ্গিকে তুলে ধরেছেন। তাঁর মতে, ইতু হলেন প্রাচীন ইন্দ্রপূজার দৃষ্টান্ত। ঋকবেদীয় সূক্তগুলোর নাম ইন্দ্রস্তূপ, সেখান থেকে ইন্দথথু>ইতু। তাঁর মতে, মেয়েরা ইন্দ্রের মতো বর পাওয়ার বাসনায় ইন্দ্রদ্বাদশীর দিন ইতু পূজা করে। তবে বাংলার মেয়েরা ইতুকে শস্যের দেবী হিসেবেই পূজা করে থাকে।

পূজার্চনা 

একটি সুন্দর মাটির খোলাতে মাটি ভরে তার মধ্যে মান, কচু, কলমীলতা, হলুদ, আখ, শুষনি, সোনা ও রুপোর টোপর, জামাই-নাড়ু, শিবের জটা, কাজললতা রেখে ফুলের মালা, ধূপ-দীপ-সিঁদুর প্রভৃতি পুজোর উপকরণ ও ফল-মিষ্টান্ন ও নবান্ন সহযোগে ইতু পূজা করা হয়। অগ্রহায়ণ মাসের প্রতি রবিবার পুজো করে অগ্রহায়ণ মাসের সংক্রান্তিতে ইতু বিসর্জন করা হয়। প্রতি রবিবারের ব্রত রাখলে উপহাস অথবা অপারগে ফলমূল/শাকসব্জী ভোজন কর্তব্য। 

এই পূজার সময় বলা হয়-

পূজার মন্ত্র-
ওঁ সূর্যায় নমঃ।

পুজোর পর ব্রতের কথা শোনার সময় ৮টা আতপচাল ও ৮টা দূর্বা জলে ধুয়ে একটা ছোট পাত্রে রেখে হাতে রাখতে হয়।
ব্রতকথা -
উমনো-ঝুমনোর গল্প।

তথ্যসূত্র 

বাংলার লোকউৎসব
মাথাভাঙ্গা মহকুমা

মাথাভাঙ্গা মহকুমা ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। শহরের এলাকা ছাড়া মাথাভাঙ্গা ৩টি সমষ্টি উন্নয়ন ব্লক নিয়ে গঠিত। যথা-১) শীতলকুচি সমষ্টি উন্নয়ন ব্লক ২)মাথাভাঙ্গা ১ সমষ্টি উন্নয়ন ব্লক, ৩)মাথাভাঙ্গা ২ সমষ্টি উন্নয়ন ব্লক। এছাড়া ২৮টি গ্রামপঞ্চায়েত নিয়ে মাথাভাঙ্গা মহকুমা গঠিত। মাথাভাঙ্গাতে এর সদর দফতর রয়েছে।

এলাকা
মাথাভাঙ্গা মহকুমাতে মাথাভাঙ্গা পৌরসভা ছাড়া আরো ৩টি সমষ্টি উন্নয়ন ব্লক আছে। যেমন শীতলকুচি সমষ্টি উন্নয়ন ব্লক, মাথাভাঙ্গা-১ সমষ্টি উন্নয়ন ব্লক এবং মাথাভাঙ্গা-২ সমষ্টি উন্নয়ন ব্লক।

শীতলকুচি সমষ্টি উন্নয়ন ব্লক 
শীতলকুচি সমষ্টি উন্নয়ন ব্লক ৮টি গ্রাম পঞ্চায়েত নিয়ে গঠিত। এই ব্লকের সদর দফতর ও থানা হল শীতলকুচি।

মাথাভাঙ্গা-১ সমষ্টি উন্নয়ন ব্লক 
মাথাভাঙ্গা-১ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর মাথাভাঙ্গা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।

মাথাভাঙ্গা-২ সমষ্টি উন্নয়ন ব্লক 
মাথাভাঙ্গা-২ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর ভোগমারা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।

বিধানসভা কেন্দ্র

মাথাভাঙ্গা বিধানসভা কেন্দ্র
মাথাভাঙ্গা পৌরসভা, মাথাভাঙ্গা-২ সমষ্টি উন্নয়ন ব্লক এবং মাথাভাঙ্গা-১ সমষ্টি উন্নয়ন ব্লকের হাজরাহাট-১, হাজরাহাট-২ এবং পঞ্চগড় গ্রামপঞ্চায়েত নিয়ে গঠিত মাথাভাঙ্গা বিধানসভা কেন্দ্র।

শীতলকুচি বিধানসভা কেন্দ্র
মাথাভাঙ্গা-১ সমষ্টি উন্নয়ন ব্লকের অন্য ৭টি গ্রামপঞ্চায়েত যেমন বৈরাগীরহাট, কুরসামারী, শিখরপুর, গোপালপুর, জর্পটকি, নাহারহাট ও কেদারহাট নিয়ে গঠিত শীতলকুচি বিধানসভা কেন্দ্র।

তথ্যসূত্র 

পশ্চিমবঙ্গের মহকুমা
কোচবিহার জেলা
ক্ষিতীন্দ্র চন্দ্র বৈশ্য

ক্ষিতীন্দ্র চন্দ্র বৈশ্য (জন্ম ২৩ মে ১৯৫২) একজন বাংলাদেশী দূরপাল্লার সাঁতারু এবং মুক্তিযোদ্ধা। বাংলাদেশের স্বাধীনতা যুদ্ধে বিশেষ অবদানের জন্য বাংলাদেশ সরকারে তাকে ২০১৯ সালে মুক্তিযুদ্ধে একুশে পদক প্রদান করে। ওয়ার্ল্ড ওপেন ওয়াটার সুইমিং এসোসিয়েশন তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে।

প্রারম্ভিক জীবন
ক্ষিতীন্দ্র ১৯৫২ সালের ২৩ মে নেত্রকোণা জেলার মদন উপজেলার জাহাঙ্গীরপুর গ্রামে জন্মগ্রহণ করেন। তার পিতার নাম ক্ষিতীশ চন্দ্র বৈশ্য ও মাতার নাম সুপ্রভা রাণী বৈশ্য। তিনি সিলেটের এমসি কলেজ থেকে পদার্থবিদ্যায় স্নাতক সম্পন্ন করেন এবং ঢাকা বিশ্ববিদ্যালয় থেকে একই বিষয়ে স্নাতকোত্তর ডিগ্রি লাভ করেন।

কর্মজীবন
১৯৮০ সালে স্নাতকোত্তর সম্পন্ন করে বাংলাদেশ আবহাওয়া অধিদপ্তরে দুই বছর ফেলোশিপ করেন। ১৯৮২ সালে বিমান নিয়ন্ত্রক হিসেবে বাংলাদেশ বেসামরিক বিমান চলাচল কর্তৃপক্ষে যোগদান করেন। ২০১১ সালে তিনি চাকরি থেকে অবসর গ্রহণ করেন। পরবর্তীতে একই সংস্থায় অ্যাভিয়েশন নেভিগ্যাশন সার্ভিস পরামর্শক হিসেবে যোগ দেন।

ব্যক্তিগত জীবন
ক্ষিতীন্দ্র ব্যক্তিগত জীবনে অনুপমা বৈশ্যের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। পরিবার নিয়ে তিনি ঢাকায় বসবাস করেন।

সাঁতার
ক্ষিতীন্দ্র ঢাকা বিশ্ববিদ্যালয়ের জগন্নাথ হলের আবাসিক ছাত্র থাকাবস্থায় ১৯৭৪ সালের ১৬ সেপ্টেম্বর হলের পুকুরে ৯৩ ঘণ্টা ১১ মিনিট সাঁতার কেটে জাতীয় রেকর্ড গড়েন। ১৯৭৬ সালের ১৯ অক্টোবর তিনি নিজের এই রেকর্ডটি ভেঙ্গে ফেলেন। ঢাকা বিশ্ববিদ্যালয় কেন্দ্রীয় ছাত্র সংসদের আয়োজনে  ১৪ অক্টোবর অপরাহ্ন ৪ ঘটিকা থেকে ১৯ অক্টোবর ভোর ৪টা ৫ মিনিট পর্যন্ত ১০৮ ঘণ্টা ৫ মিনিট একই পুকুরে সাঁতার কাটেন। ১৯৮০ সালে ভারতের মুর্শিদাবাদ জেলার ভাগীরথী নদীতে ১২ ঘণ্টা ২৮ মিনিটে ৭৪ কিলোমিটার সাঁতার কেটে পার হন। তিনি ২০১৭ সালের ৪ আগস্ট ময়মনসিংহের ফুলপুর উপজেলা থেকে শুরু করে নেত্রকোণার মদন উপজেলা পর্যন্ত কংস নদী দিয়ে ৪৩ ঘণ্টা ১২ মিনিটে বিরামহীন ১৪৬ কিলোমিটার সাঁতার কেটে জাতীয় রেকর্ড গড়েন।

২০১৮ সালের ৩ সেপ্টেম্বর সকাল ৭টায় তিনি নালিতাবাড়ীর ভোগাই নদী থেকে সাঁতার শুরু করে ৬০ ঘণ্টা ৫৫ মিনিটে নেত্রকোণা জেলার কংস ও মগড়া নদী হয়ে ১৮৬ কিলোমিটার পথ অতিক্রম করে মদন উপজেলার দেওয়ান বাজার ঘাট পৌঁছান ৫ সেপ্টেম্বর সন্ধ্যা ৭টা ৫৫ মিনিটে। এর মাধ্যমে তিনি তার নিজের রেকর্ড ভাঙ্গার পাশাপাশি বিশ্ব রেকর্ডও গড়েন। ওয়ার্ল্ড ওপেন ওয়াটার সুইমিং এসোসিয়েশন তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে।

তথ্যসূত্র

১৯৫২-এ জন্ম
বাংলাদেশী পুরুষ সাঁতারু
একুশে পদক বিজয়ী
জীবিত ব্যক্তি
নেত্রকোণা জেলার ব্যক্তি
বাংলাদেশী হিন্দু
প্যারাডাইস পেপার্স

প্যারাডাইস পেপার্স হচ্ছে ১৩.৪ মিলিয়ন গোপন বৈদ্যুতিক নথির সংকলন বহিঃরাষ্ট্রীয় বিনিয়োগের ব্যাপারে যা ফাঁঁস করা হয় জার্মান রিপোর্টার ফ্রেদেরিক ওবারমাইয়ার ও বাস্তিয়ান ওবারমাইয়ারের কাছে, যারা সংবাদপত্র সাদ্দেউট্সচ্ জেইটুঙের। পত্রিকাটি তা সহপ্রদান করে ইন্টার্ন্যাশনাল কনসর্টিয়াম অফ ইনভেস্টিগেটিভ জর্নালিস্টস এর প্রতি, এবং ৩৮০ এরও অধিক সাংবাদিকদের একটি আন্তর্জালে। কিছু বিস্তারিত তথ্যকে জনপ্রকাশ করা হয় নভেম্বার ৫, ২০১৭ তে।

এই নথিগুলোর সূচনা ঘটে বহিঃরাষ্ট্রীয় যাদুবৃত্ত সদস্য অ্যাপলবাই, ব্যবসাসংঘ সেবা সরবরাহকারী এস্টেরা ও এশিয়াসিটি ট্রাস্ট এবং ১৯ টি কর আইনসীমানার মধ্যে বিদ্যমান ব্যবসায় নিবন্ধনব্যবস্থা থেকে। এগুলোর মধ্যে নাম আছে ১২০০০০ এরও বেশি ব্যক্তি ও ব্যবসাপ্রতিষ্ঠানের। তাদের মধ্যে আছে এআইজি, রাজপুত্র চার্লস, রানী এলিজাবেথ ২, কলম্বিয়ার প্রেসিডেন্ট জুয়ান ম্যানুয়েল স্যান্টোস এবং ইউএস ব্যবসা সচিব উইলবার রস। ১.৪ টেরাবাইট আকৃতির, এটা দ্বিতীয় কেবল ২০১৬ তে ফাস হওয়া পানামা পেপার্স এর কাছে, আকৃতিতে।

২০১৭-এ আন্তর্জাতিক সম্পর্ক
দুর্নীতি
অনুসন্ধানী সাংবাদিকতা
সাইবার হামলা
প্যারাডাইস পেপার্স
কাঁঠালিয়ার পুতুল, মুর্শিদাবাদ

কাঁঠালিয়ার পুতুল মুর্শিদাবাদ জেলার বিখ্যাত পুতুল। প্রায় তেরোশো বছরের প্রাচীন এই পুতুল তৈরির ধারা। খ্রিস্টিয় সপ্তম শতক থেকে এই পুতুল তৈরী হয়ে আসছে। খুবই কম কুম্ভকার সম্প্রদায় আজও বিলুপ্তপ্রায় এই পুতুল তৈরী করেন। তবে এই পুতুল পশ্চিমবঙ্গ রাজ্য সরকারের সাহায্যে পুনরায় হৃত গরিমা ফিরে পেয়েছে। পুতুলের গায়ে লাল-কালো ডোরা কাটা দাগ এই পুতুলের শনাক্তকারী চিহ্ন। বর্তমানে সাধন পাল ও তার পরিবারের লোকেরা এই ধরনে পুতুল তৈরী করেন।

ইতিহাস 
রাজা শশাঙ্কের আমল থেকে এই পুতুল তৈরির ইতিহাস চলে আসছে। খ্রিস্টিয় সপ্তম শতক থেকে এই শিল্প চলে আসছে। শশাঙ্ক পোড়ামাটির শিল্পের উপর জোর দিয়ে ছিলেন। নানা উত্কীর্ণ লিপিতে এর নানা উল্লেখ পাব যায়। রাজা শশাঙ্কের ভাবনার বাস্তবায়নে উঠে পড়ে লেগেছিল কাঁঠালিয়ার মতো কয়েকটি গ্রাম। শুধু মাটির থালা, গ্লাস নয়, এই গ্রামে একসময় গড়ে উঠেছিল পুতুল তৈরির কারখানা। অতীতের স্মৃতি বহন করে এখনও নানা পুরনো বাড়িতে লাল-সাদা পুতুলগুলো অন্দরসজ্জার অঙ্গ হিসেবে শোভা পায়। কলকাতার শিল্পগ্রামে ইতিহাসের সাক্ষী হিসেবে শশাঙ্কের আমলের পোড়া মাটির সামগ্রী বাসনকোসন রাখা রয়েছে।

উপজীব্য 

এখানকার পুতুল সাধারণ জনজীবনের নানা ঘটনা প্রতিভাত করে। জাতা পেশাই রত মহিলা সহ ধান্ভান্গার সময়ের বা দুজন মহিলার চুল বেঁধে দেওয়ার মত নানা নিত্য নৈমিত্তিক ঘটনা এখানে তুলে ধরা হয়।

এখানকার পুলিশ বা দারোগা পুতুলও খুব বিখ্যাত। ব্রিটিশ আমলের নানা দারোগাদের এখনো এই পুতুলের মাধ্যমে তুলে ধরা হয়। চন্দ্র শেখর, বৈদ্যনাথ, যাদবচন্দ্রএর মত দারোগার পুতুল এখানে বানানো হয়।

প্রস্তুত প্রণালী 
এখানকার পুতুলগুলোকে প্রথমে চাকায় গড়ে নিয়ে পরে হাতে সুষম সঠিক আকার দেওয়া হয়। অভ্র মেশানো রং এই পুতুলকে অভাবনীয় সুন্দর করে তুলেছে। পুতুলের গায়ে ডোরা কাটা দাগ কাঁঠালিয়ার পুতুলের বিশেষ চিহ্ন।

তথ্যসূত্র 

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
লাভলীন কৌর সাসন

লাভলীন কৌর সাসন হচ্ছেন একজন ভারতীয় টেলিভিশন অভিনেত্রী, যিনি বিভিন্ন ভারতীয় ধারাবাহিকে কাজ করছেন। তিনি স্টার প্লাসে সম্প্রচারিত সাথ নিভানা সাথিয়ায় "পরিধি মোদী" চরিত্রে অভিনয়ের মাধ্যমে জনপ্রিয়তা অর্জন করেছেন। ২০১৭ সালের মার্চ মাসে, তিনি উক্ত ধারাবাহিকটি ছেড়ে দেন।

টেলিভিশন

তথ্যসূত্র

বহিঃসংযোগ
 
 
 
 ট্যালিচক্করে লাভলীন কৌর সাসন 

জীবিত ব্যক্তি
১৯৯০-এ জন্ম
পাঞ্জাব (ভারত)-এর অভিনেত্রী
জম্মু ও কাশ্মীরের অভিনেত্রী
ভারতীয় টেলিভিশন অভিনেত্রী
ভারতীয় ধারাবাহিক নাটকের অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
পাঞ্জাবি চলচ্চিত্র অভিনেত্রী
জমিরুদ্দিন খাঁ

ওস্তাদ জমিরুদ্দিন খাঁ (মৃত্যু: ১৯৩৯) হলেন ভারতীয় উপমহাদেশের একজন প্রখ্যাত সঙ্গীতজ্ঞ। তিনি কাজী নজরুল ইসলাম, তুলসী লাহিড়ী, আঙুর বালা, ইন্দু বালা, হরমতি, কমল দাশগুপ্ত, সুবল দাশগুপ্ত, আব্বাস উদ্দীন প্রমুখ প্রতিথ যশা সঙ্গীত শিল্পীর সঙ্গীত শিক্ষক ছিলেন।

জন্ম ও প্রাথমিক জীবন 
আম্বালের প্রখ্যাত ধ্রুপদ গায়ক মসিদ খাঁ আম্বালাওয়াল উনিশ শতকের শেষভাগে কলকাতায় বসবাস করা কালীন সেখানেই জমিরউদ্দিন জন্মগ্রহণ করেন।

সঙ্গীত জীবন 
কলকাতায় ‘ঠুমরির রাজা’ নামে খ্যাত জমিরুদ্দিন পর্যায়ক্রমে বড় ভাই গোলাম জান, পিতা মসিদ খাঁ, খলিফা বাদল খাঁ, গহরজান ও মৈজুদ্দিনের নিকট সঙ্গীতের বিভিন্ন ধারায় তালিম নেন।

সঙ্গীতে অবদান 
আধুনিক বাংলা গানের উন্মেষপর্বে সুরনির্মাণে বিশেষ প্রভাব বিস্তারকারী জমিররুদ্দিনের নিকট সেকালে প্রখ্যাত সঙ্গীত শিল্পীরা তালিম নেন, যাদের মধ্যে রয়েছে কাদের জামেরী, আঙুরবালা, ইন্দুবালা, হরমতি কমল দাশগুপ্ত, সুবল দাশগুপ্ত, কৃষ্ণচন্দ্র দে (অন্ধ গায়ক) প্রমুখ।

আরও দেখুন 
 ঠুমরি।

তথ্যসূত্র

বহিঃসংযোগ 
 ওস্তাদ জমিরুদ্দিন খাঁ - বাংলাপিডিয়া হতে সংকলিত নিবন্ধ।

১৯৩২-এ মৃত্যু
শিক্ষাবিষয়ক গবেষণা

শিক্ষাবিষয়ক গবেষণা শিক্ষা ক্ষেত্রের সাথে সংশ্লিষ্ট তথ্য সংগ্রহ ও বিশ্লেষণের উল্লেখ রয়েছে। গবেষণা বিভিন্ন পদ্ধতি অন্তর্ভুক্ত হতে পারে। গবেষণা ছাত্র শিক্ষণ, শিক্ষণ পদ্ধতি, শিক্ষক প্রশিক্ষণ, এবং শ্রেণীকক্ষ গতিবিদ্যা সহ শিক্ষার বিভিন্ন দিক অন্তর্ভুক্ত হতে পারে।

তথ্যসূত্র 

শিক্ষা
ক্ষেত্র অনুযায়ী গবেষণা
শিক্ষাবিষয়ক মনোবিজ্ঞান
মোহাম্মদ হোসেন খসরু

ওস্তাদ মোহাম্মদ হোসেন খসরু (২ এপ্রিল ১৯০৩ - ৬ আগস্ট ১৯৫৯) হলেন ভারতীয় উপমহাদেশের একজন প্রখ্যাত সঙ্গীতজ্ঞ। তিনি কুমার শচীনদেব বর্মণ, হিমাংশু দত্ত, ওস্তাদ সমরেন্দ্র পাল, সন্ধ্যা মুখার্জি, ওস্তাদ আলী আহমদ খান, পান্নালাল ঘোষ, আবদুল আলীম, ফেরদৌসী রহমান, শাহনাজ রহমত উল্লা, সোহরাব হোসেন  প্রমুখ প্রতিথ যশা সঙ্গীত শিল্পীর সঙ্গীত শিক্ষক ছিলেন।

জন্ম ও প্রাথমিক জীবন 
মোহাম্মদ হোসেন খসরু ১৯০৩ সালের ২ এপ্রিল কুমিল্লা শহরস্থ মাতুলালয় দারোগা বাড়িতে জন্মগ্রহণ করেন; যদিও তার পৈতৃক নিবাস ছিলো ব্রাহ্মণবাড়িয়ার কসবা থানার মঈনপুর গ্রামে।

সঙ্গীত জীবন 
ওস্তাদ  আলাউদ্দিন খাঁ প্রদত্ত ‘দেশমণি’ খেতাব প্রাপ্ত ওস্তাদ খসরু পর্যায়ক্রমে ওস্তাদ জানে আলম চৌধুরী, আমিরুল ইসলাম শকী, ওয়াজির খাঁ, মেহেদী হাসান খান, ওস্তাদ নাছির উদ্দিন খান, ওস্তাদ কালে খাঁ, ওস্তাদ মামিদ খাঁন, ওস্তাদ করিম খাঁ, ওস্তাদ মঈজউদ্দিন খাঁ, ওস্তাদ উজির খাঁ, ওস্তাদ মোহাম্মদ আলী খাঁ, ওস্তাদ জদ্দন বাঈ, ওস্তাদ আল্লাদিয়া খাঁ, ওস্তাদ বাদল খাঁ প্রমুখের নিকট সঙ্গীতের বিভিন্ন ধারায় তালিম নেন।

পুরস্কার ও সম্মননা 
সঙ্গীত চর্চায় অসাধারণ অবদানের জন্য পাকিস্তান সরকার ১৯৬২ সালে ‘প্রাইড অব পারফরমেন্স’ (মরণোত্তর) এবং বাংলাদেশ সরকার ১৯৭৮ সালে ‘শিল্পকলা একাডেমী পদক’ (মরণোত্তর) প্রদান করে তাকে।

আরও দেখুন 
 শিল্পকলা একাডেমী পদক।

তথ্যসূত্র

বহিঃসংযোগ 
 মোহাম্মদ হোসেন খসরু - বাংলাপিডিয়া হতে সংকলিত নিবন্ধ।

১৯০৩-এ জন্ম
১৯৫৯-এ মৃত্যু
ব্রাহ্মণবাড়িয়া জেলার সঙ্গীতজ্ঞ
ভারতীয় টেলিভিশন অভিনেত্রীদের তালিকা

এটি হচ্ছে ভারতীয় টেলিভিশন জগতের উল্লেখযোগ্য অভিনেত্রীদের একটি তালিকা।

আরো দেখুন
 ভারতীয় টেলিভিশন অভিনেতাদের তালিকা
 ভারতীয় চলচ্চিত্র অভিনেত্রীদের তালিকা

 
television actresses
রানি পুতুল, হাওড়া

রানি পুতুল পশ্চিমবঙ্গের হাওড়া জেলার অন্যতম বিখ্যাত পুতুল। বিষ্ণুপুরের পোড়ামাটির বা টেরাকোটার মতো মনে হলেও এটি সম্পূর্ণ ভিন্ন একটি পুতুল।

ইতিহাস
এই পুতুলের ইতিহাস নিয়ে অনেক মত চালু আছে। কেউ কেউ বলেন এটি কাল্পনিক রানী। আবার অনেকে একে বাস্তবসম্মত একটি রানীর অবয়ব বলে মনে করেন।

এই পুতুলে ব্রিটিশ আমলের ছাপ রয়েছে। বিশেষজ্ঞরা এটিকে রাণী ভিক্টোরিয়ার অবয়ব বলে মনে করেন। দেবীর গোলগাল মুখ সেটাই ইঙ্গিত করে।

পুতুল তৈরির কৌশল ও বর্ণনা
প্রথমে দুটি খোলে ছাঁচ করে নেওয়া হয়। এর পর সেই দুটি অংশকে পুড়িয়ে নিয়ে পুতুল তৈরি করা হয়। এই ধরনের পুতুলের পা থাকে না। কোমরের নিচের অংশ ঘাগড়া দিয়ে ঢাকা থাকে। পুতুলের চুল কোঁকড়ানো। কখনো কখনো মুকুটও পরানো হয়। সম্পূর্ণ পুতুল তৈরি হওয়ার পর অভ্র মেশানো গোলাপি রঙ করে করা হয়।

বর্তমান অবস্থা
বিলুপ্তপ্রায় এই শিল্প আজ শিল্পী দিবাকর পালের হাত ধরে বেঁচে আছে। বর্তমানে জগতবল্লভপুরের শিল্পী দিবাকর পাল পরিবার পরম্পরায় আজও বানিয়ে চলেছেন এমন রানি পুতুল।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
ভারতীয় ৫০০ টাকার নোট

ভারতীয় ৫০০ টাকা ব্যাঙ্কনোট (₹ ৫০০) ভারতীয় টাকার একটি মূল্য। বর্তমান ₹ ৫০০ টাকায নোট, ১০ নভেম্বর, ২০১৬ থেকে প্রচলিত হওয়া, মহাত্মা গান্ধী নতুন সিরিজের একটি অংশ। অক্টোবর ১৯৯৭ এবং নভেম্বর ২০১৬ এর মধ্যে প্রচলিত মহাত্মা গান্ধী সিরিজের  ব্যাঙ্কনোটগুলি ৮ নভেম্বর, ২০১৬ সালে বন্ধ করা হয়। ১৩ জুন, ২০১৭ তারিখে, ভারতীয় রিজার্ভ ব্যাংক শীঘ্রই নতুন ₹ ৫০০ নোট বাজারে ছাড়ে, কিন্তু পুরাতন বেশি আইনি দরপত্র চলতে থাকবে। নকশাটি মহাত্মা গান্ধী (নিউ) সিরিজের বর্তমান নোটের অনুরূপ, ব্যতীত অন্য কোনও ইনসেট 'এ' নিয়ে আসবে না।

ইতিহাস
মুদ্রাস্ফীতির কারণে প্রচলিত ব্যাঙ্ক নোট সংখ্যা বাড়ানোর জন্য অক্টোবর ১৯৮৭ সালে ভারতীয় রিজার্ভ ব্যাংক  দ্বারা ৫০০ টাকার নোটভুক্তি করা হয়।  নোটটিতে প্রধানত ভারতের প্রতীক অশোক স্তম্ভের পরিবর্তে মহাত্মা গান্ধীর প্রতিকৃতি ব্যবহার হয়। এই নকশার জনপ্রিয়তার ফলে অন্যান্য ভারতীয় নোটের নকশার শেষ প্রান্তে এবং প্রথম মহাত্মা গান্ধীর সিরিজ নোটগুলির প্রবর্তন ঘটে।

৮ ই নভেম্বর, ২০১৬ সালে, ভারতের প্রধানমন্ত্রী নরেন্দ্র মোদী ভারতে দুর্নীতির বিরুদ্ধে লড়াইয়ের জন্য এবং জাল নোটের সমস্যা মোকাবেলার একটি উপায় হিসেবে মহাত্মা গান্ধীর সিরিজের ৫০০ নোটের অবমূল্যায়ন ঘোষণা করেন।  ১০ নভেম্বর, ২০১৬ তারিখে, আগের ব্যাংক নোটটি নগদ অর্থের মহাত্মা গান্ধী নতুন সিরিজের একটি নতুন ৫০০ নোটের পরিবর্তন করা হয় পুরাতোন ৫০০ নোটের সঙ্গে। [8]

মহাত্মা গান্ধী নতুন সিরিজ

ভাষা
অন্যান্য ভারতীয় টাকার নোটগুলির মতো,  ৫০০ টাকার নোটের পরিমাণ (মূল্য) ১৭ টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২ টি অষ্টম তফসিলভুক্ত ভাষার মধ্যে ১৫ টি রাজ্য ভাষা নোটের তালিকা প্রদর্শন করে । ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল  আসামি, বাংলা, গুজরাটি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।

তথ্যসূত্র

বহিঃসংযোগ

ভারতীয় টাকার নোট
রুপি